Edited By OdishaReporter Bureau | By R M
Last updated May 21, 2018
Share
ଆଇପିଏଲର ୧୧ତମ ସିଜିନ ପାଇଁ ପ୍ଲେଅଫ୍‌ ସୂଚୀ ସ୍ପଷ୍ଟ ହୋଇଯାଇଛି। ପ୍ଲେଅଫ୍ ପାଇଁ ୪ଟି ଟିମ୍‌ ନିଜ ସ୍ଥାନ ପକ୍କା କରିଛନ୍ତି। ଶେଷ ଲିଗ୍‌ ମ୍ୟାଚ୍‌ରେ ଚେନ୍ନାଇ ସୁପର କିଙ୍କ୍ସ ପଞ୍ଜାବକୁ ୫ ୱିକେଟ୍‌ରେ ହରାଇବା ପରେ ପ୍ଲେଅଫ୍‌ରେ କେଉଁ ୪ଟି ଟିମ୍ ଖେଳିବେ ତାହା ଜଣାପଡ଼ିଛି। ହାଇଦ୍ରାବାଦ, ଚେନ୍ନାଇ, କେକେଆର୍‌ ଓ ରାଜସ୍ଥାନ ରୟାଲ୍ସ ପ୍ଲେଏଫ୍‌ରେ ପହଞ୍ଚିଯାଇଛନ୍ତି। ହାଇଦ୍ରାବାଦ ଓ ଚେନ୍ନାଇ ଟପ୍‌-୨ରେ ରହିଥିବାରୁ ଏହି ଦୁଇ ଟିମ୍‌, ପ୍ଲେଅଫ କ୍ୱାଲିଫାୟର-୧ରେ ହାରିଲେ ଆଉ ଏକ ସୁଯୋଗ ମିଳିବ। ଆସନ୍ତା ୨୨ ତାରିଖରେ କ୍ୱାଲିଫାୟର-୧ରେ ଏହି ଦୁଇଟି ଟିମ୍‌ ମଧ୍ୟରେ ଲଢ଼େଇ ହେବ। ଯେଉଁ ଟିମ୍‌ ଜିତିବ ସିଧା ଫାଇନାଲରେ ପହଞ୍ଚିବ। ସେପଟେ ହାରିବା ଟିମ୍‌କୁ ଆଉ ଏକ ସୁଯୋଗ ମିଳିବ ଫାଇନାଲରେ ପହଞ୍ଚିବା ପାଇଁ।
ଅନ୍ୟପଟେ ତୃତୀୟ ଓ ଚତୁର୍ଥ ସ୍ଥାନରେ ଥିବା କେକେଆର୍‌ ଓ ରାଜସ୍ଥାନ ଆସନ୍ତା ୨୩ ତାରିଖରେ ଏଲିମିନେଟର୍‌ ରାଉଣ୍ଡରେ ସାମ୍ନାସାମ୍ନି ହେବେ। ହାରିବା ଟିମ୍‌ ପ୍ରତିଯୋଗିତାରୁ ବିଦା ହେବ। ଏବଂ ଜିତିବା ଟିମ୍‌ କ୍ୱାଲିଫାୟର-୧ରେ ହାରିଥିବା ଟିମ୍‌ ସହ ମ୍ୟାଚ୍‌ ଖେଳିବ। ଏବଂ ଏହି ମ୍ୟାଚ୍‌ରେ ଜିତିବା ଟିମ୍‌ ଫାଇନାଲରେ ପହଞ୍ଚିବ। ଫାଇନାଲ ମ୍ୟାଚ୍ ମେ ୨୭ ତାରିଖରେ ମୁମ୍ବାଇର ୱାଙ୍ଖଡ଼େ ଷ୍ଟାଡ଼ିୟମରେ ଖେଳାଯିବ।
Subscribe to our newsletter